જામનગર મહાનગરપાલિકામાં ભાજપનું શાસન છે. લોકશાહીમાં વિરોધપક્ષને પ્રજાહિતની વાત સભાગૃહમાં મુકવાની, વહિવટી ત્રુટિઓ, બેદરકારી અંગે પ્રશ્ન પૂછવાનો હક્ક છે. અધિકારીઓ પાસેથી સભાગૃહમાં માહિતી મેળવવા પ્રશ્નોતરી થતી હોય છે. પરંતુ ભાજપની તાનાશાહીના કારણે છેલ્લા પાંચ માસથી પ્રશ્નોતરી થવા દેવામાં આવતી નથી. પ્રશ્નોત્તરી ઇરાદાપૂર્વક રદ્દ કરાતી હોવાના આક્ષેપ સાથે જામનગરમાં કોંગ્રેસ દ્વારા આશ્વર્યજનક કાર્યક્રમ આપવામાં આવ્યો હતો. શહેર કોંગ્રેસ પ્રમુખ ગીરીશભાઇ અમેથીયાએ આ મુદ્દે લાલબંગલા સર્કલમાં જાહેરમાં મુંડન કરાવવાની જાહેરાત કરી હતી. તેની સાથે ધારાસભ્ય વિક્રમ માડમ, મહામંત્રી લલિત પટેલ, દિગુભા જાડેજા, તૌસિફખાન પઠાણ,કોંગી કોર્પોરેટરો તેમજ અન્ય આગેવાનો પણ પહોંચ્યા હતા.